  Туспуктэм: Майя Бывальцева Майя Бывальцева 7-тӥ толсуре Ижкарын Вань удмуртъёслэн «Удмурт Кенеш» огазеяськонзылэн XV (азьвыл чакламтэ) ӧтчамез ортчиз. Одӥгез ужпум огазеяьсокнлы выль тӧроез быръёнэн герӟаськемын вал. Удмуртиысь но Россилэн сизьым улосвылъёсысьтыз 200-лэсь трос делегатъёс Андрей Ураськинлы дурбасьтэмзэс веразы. Солэсь кандидатуразэ Татьяна Ишматова ӵектӥз. Ас вакытаз Андрей Ураськин удмурт лулчебертъя «Дэмен» огазеяськонэн кивалтӥз, берло аръёсы «Удмурт Кенешлэн» Пичи кенешезлэн но исполкомезлэн ёзчиез вал. Андрей Ураськинлэн верамезъя, огазеяськонлэсь ужзэ паськытатон понна котькуд гуртын ужасьёс-активистъёс, ёзэтъёс мед луозы, кызьы со али ёрос но кар ёзын радъямын. « Гуртъёсозь вуоно ини табере. Семьяосы вуоно, нылпи садъёсы, школаосы. Школаосын кивалтӥсьёсын (вераськоно – ред.), медаз быре шуыса удмрт классъёс, соос мед тоже ужалозы удмурт калыкен, анай-атайёсын, нылпиоссэс мед гожтозы шуыса удмурт классъёсы. Главаосын ёрорсъёсын золгес ужаны, соос мед пыриськозы та уже, мед кылзэс юалозы кивалтӥсьёслэсь, садикъёсынын ужасьёслэсь. Ӵош кариськыса ужано » Андрей Ураськин, «Удмурт Кенеш» огазеяськонлэн тӧроез Андрей Ураськин понна ваньмыз сямен делегатъёс куаразэс сётӥзы, одӥгез пумит вал, кыкез возиськизы. Ватсалом, берло сизьым арзэ «Удмурт Кенешен» Татьяна Ишматова кивалтӥз, сое тӧрое 2016-тӥ но 2020-тӥ арын бырйылӥзы. Али интыысьтыз ас мылкыд каремезъя кошкиз, угось туэ коньывуонэ со Кун Кеншлэн тӧроезлэн воштӥсез луиз,озьы ик парламентысь тодосъя, дышетонъя, граждан обществолэсь институтъёссэ азинтыны юрттонъя ӧриен кивалтэ. ВАТСАН Андрей Иванович Ураськин вордскиз Кизнер ёросын 1960-тӥ арын 2-тӥ пӧсьтолэзе. Уфаысь искусствоосъя кун институтэз «Актёр драматического театра и кино» ӧнеръя но Кун службая урал академиез «Государтсвенное и муниципальное управление» ӧнеръя йылпумъяз. 1981-тӥ арысен – Удмурт дарметарысь артист; 1982-1983 аръёсы – Совето Армиын служба нуиз (Семипалатинск); 1983-тӥ арысен – Кизнер ёрсоысь Вуж Бӧдья гуртысь лулчеберет юртлэн чеберлыкъя кивалтӥсез; 1983-1990 аръёсы – Удмурт драмтеатрысь артист; 1990-2004 аръёсы – Удмурт кун филармониысь «Катанчи» театрысь артист, кивалтӥсь; 2004-2022 аръёсы – Удмуртиысь йӧскалык театрлэн кивалтӥсез; 2022-тӥ арын коныьвуонысен – Удмуртиысь Кун Кенешын лулчеберетъя, туризмъя но йӧскалык политкиая ялан ужась ӧрилэн кивалтӥсез. Озьы ик ӧтчамын Пичи кенешлэсь выль ёзчиоссэ но исполкомлэсь ёзчиоссэ юнматӥзы.  Тегъёс: удмуртъёс УдмуртКенеш кивалтӥсьёс  